Որպես ֆինանսների նախարար Բախտաձեի առաջ քաշած նորարարությունը գրավատների գործունեության սահմանափակումն ու վրացիներին “ունեցած միջոցներով ապրել սովորեցնելն” էր: Սա ևս բավական լուրջ քննադատության ենթարկվեց ընդդիմության ու հասարակության լայն զանգվածների կողմից: Մասնագիտական շրջանակներում տարածվեց այն տեսակետը, որ Բախտաձեի քաղաքականության արդյունքում երկրում կսկսեն գործել ընդհատակյա գրավատներ, ինչը լրացուցիչ խնդիր կդառնա Վրաստանի համար: Այս ամենը որակվեց որպես պոպուլիստական քայլ՝ ոչ մի աղերս չունեցող առկա խնդիրների ու նպատակների հետ: